**388/2015.(X.22.) Kgy. sz. határozat**

A Közgyűlés a **„**Javaslat a Szombathelyi Haladás VSE Tenisz Szakosztályával kapcsolatos döntés meghozatalára” című előterjesztést megtárgyalta, és az alábbi döntéseket hozza:

1. A Közgyűlés 2016. április 1. napjától 2016. október 15. napjáig a Sportszervezet Tenisz Szakosztályának a Dolgozók úti Sportligetben a hét minden munkanapján 9 órától 17 óráig 6 teniszpályát biztosít a hozzá tartozó öltözőkkel együtt edzés és versenyeztetés céljaira térítésmentesen olyan módon, hogy az Egyesületet csak a közüzemi díjak terhelik.
2. A Közgyűlés felkéri a Szombathelyi Sportközpont és Sportiskola Nonprofit Kft. vezetőjét, hogy a Szakosztály részére biztosított teniszpályák kihasználtságát 2016. április 1. napjától 2016. október 15. napjáig kísérje figyelemmel, és erről adjon tájékoztatást a Jogi és Társadalmi Kapcsolatok Bizottsága ülésén.
3. A Közgyűlés felkéri a Jogi és Társadalmi Kapcsolatok Bizottságát, hogy a Szombathelyi Sportközpont és Sportiskola Nonprofit Kft. vezetőjének tájékoztatását követően tegyen javaslatot a Közgyűlésnek a további pályahasználatra vonatkozóan.
4. A Közgyűlés felhatalmazza a Szombathelyi Sportközpont és Sportiskola Nonprofit Kft ügyvezetőjét, hogy a Dolgozók úti teniszpályák és a hozzá tartozó öltözők tekintetében a jelen határozatnak megfelelően a szerződést kösse meg a Haladás VSE - vel azzal, hogy a térítésmentesen biztosított sportpályákat az Egyesület további használatba nem adhatja.
5. A Közgyűlés felkéri a Polgármestert, hogy a 2016. február havi közgyűlés számára terjesszen elő részletes javaslatot a Késmárk utcai teniszpályák további hasznosítására, az ingatlan fejlesztésére, valamint a Savaria Tenisz Club és a Szombathelyi Sportközpont és Sportiskola Nonprofit Kft. Tenisz Szakosztálya közötti szakmai együttműködésre vonatkozóan.

**Felelős:**  Dr. Puskás Tivadar polgármester

 Koczka Tibor alpolgármester

 Dr. Takátsné Dr. Tenki Mária a Jogi és Társadalmi Kapcsolatok Bizottsága elnöke

 Dr. Károlyi Ákos jegyző

 (A végrehajtásért felelős:

 Dr. Bencsics Enikő az Egészségügyi és Közszolgálati Osztály vezetője

 Lakézi Gábor, a Városüzemeltetési Osztály vezetője

 Foki Róbert a Szombathelyi Sportközpont és Sportiskola Nonprofit Kft. ügyvezetője)

**Határidő:** 1. pont: azonnal

 2. pont:2016. október 31.

 3. pont: 2016. december 31.

 4. pont: 2016. március 31.

 5. pont. 2016. februári közgyűlés